ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนเบื้องต้นกรณีการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กพ.ศ.๒๕๕๑[๑] ตามที่ได้มีประกาศกรมการค้าต่างประเทศเรื่อง เปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐเช็กลงวันที่ ๑ ตุลาคม พ.ศ. ๒๕๕๐และต่อมาคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ได้มีคำวินิจฉัยเบื้องต้นเมื่อวันที่ ๑๑ กรกฎาคม พ.ศ. ๒๕๕๑กำหนดมาตรการชั่วคราวตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กตามประกาศคณะกรรมการพิจารณาการทุ่มตลาดและการอุดหนุนเรื่อง การตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กพ.ศ. ๒๕๕๑ นั้นเพื่อให้เป็นไปตามความในข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่า เมื่อคณะกรรมการพิจารณาการทุ่มตลาดและการอุดหนุนมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องมาจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวน กรมการค้าต่างประเทศจึงออกประกาศไว้ ดังต่อไปนี้ข้อ ๑การเปิดการไต่สวนบริษัทบางกอกคริสตัล จำกัดซึ่งมีสถานะเป็นอุตสาหกรรมภายในผู้ผลิตสินค้าบล็อกแก้วได้มีคำขอต่อกรมการค้าต่างประเทศให้ดำเนินการตอบโต้การทุ่มตลาดสินค้าบล็อกแก้วพิกัดอัตราศุลกากรประเภทย่อยที่๗๐๑๖.๙๐.๐๐ ที่มีแหล่งกำเนิดจากสาธารณรัฐเช็ก ซึ่งกรมการค้าต่างประเทศพิจารณาแล้วเห็นว่าคำขอมีรายละเอียดและพยานหลักฐานครบถ้วนถูกต้องจึงได้เสนอคำขอต่อคณะกรรมการพิจารณาการทุ่มตลาดและการอุดหนุนเพื่อพิจารณาต่อมาเมื่อวันที่ ๒๖ กันยายน พ.ศ. ๒๕๕๐คณะกรรมการได้มีคำวินิจฉัยว่าคำขอมีมูลเกี่ยวกับการทุ่มตลาดและความเสียหายกรมการค้าต่างประเทศจึงได้ออกประกาศเปิดการไต่สวนการทุ่มตลาดสินค้าบล็อกแก้วที่มีแหล่งกำเนิดจากสาธารณรัฐเช็กเมื่อวันที่ ๑ ตุลาคม พ.ศ. ๒๕๕๐ และได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๑.๑สินค้าทุ่มตลาดสินค้าที่ประกาศไต่สวนคือ สินค้าบล็อกแก้วตามพิกัดอัตราศุลกากรประเภทย่อยที่ ๗๐๑๖.๙๐.๐๐ที่มีแหล่งกำเนิดจากสาธารณรัฐเช็กอย่างไรก็ตามจากการตรวจสอบข้อเท็จจริง พบว่าอุตสาหกรรมภายในผลิตสินค้าบล็อกแก้วตามพิกัดข้างต้นเฉพาะชนิดใสเท่านั้นดังนั้นขอบเขตของการไต่สวนเพื่อกำหนดมาตรการจึงได้จำกัดเฉพาะสินค้าบล็อกแก้วชนิดใส๑.๒ผู้มีส่วนได้เสีย๑.๒.๑ผู้ผลิตหรือผู้ส่งออกในสาธารณรัฐเช็ก ได้แก่(๑)บริษัท Vitrablok K.S.(๒)ผู้ผลิตหรือผู้ส่งออกรายอื่น ๆ นอกจาก (๑)๑.๒.๒ผู้นำเข้าในประเทศไทย ได้แก่(๑)บริษัท เวสเทิร์น เดคอร์ คอร์เปอเรชั่น จำกัด(๒)บริษัท โฮม โปรดักส์ เซ็นเตอร์ จำกัด (มหาชน)(๓)ผู้นำเข้ารายอื่น ๆ นอกจาก (๑) และ (๒)๑.๒.๓อุตสาหกรรมภายในที่ผลิตสินค้าบล็อกแก้วในฐานะผู้ผลิตสินค้าชนิดเดียวกันภายในประเทศคือ บริษัท บางกอกคริสตัล จำกัด๑.๒.๔รัฐบาลของสาธารณรัฐเช็ก ในฐานะรัฐบาลของประเทศผู้ส่งออกสินค้าทุ่มตลาดข้อ ๒การตรวจสอบข้อเท็จจริงเมื่อวันที่๒๔ ถึงวันที่ ๒๖ มีนาคม พ.ศ. ๒๕๕๑ และวันที่ ๘ ถึงวันที่ ๑๒ เมษายน พ.ศ. ๒๕๕๑กรมการค้าต่างประเทศได้ส่งเจ้าหน้าที่เดินทางไปตรวจสอบข้อมูลข้อเท็จจริงที่ได้รับจากการตอบแบบสอบถามณ ที่ทำการของอุตสาหกรรมภายใน คือ บริษัท บางกอกคริสตัล จำกัด และ ณที่ทำการของผู้ผลิตหรือผู้ส่งออกในสาธารณรัฐเช็กซึ่งมีบริษัทที่ให้ความร่วมมือในการตอบแบบสอบถาม ๑ ราย คือ บริษัท Vitrablok K.S.ข้อ ๓ผลการพิจารณาไต่สวนการทุ่มตลาดในการคำนวณส่วนเหลื่อมการทุ่มตลาดกรณีของผู้ที่ให้ความร่วมมือตอบแบบสอบถามจะพิจารณาข้อมูลตามแบบสอบถามที่ได้รับจากผู้ผลิตหรือผู้ส่งออกแต่ละรายส่วนกรณีของผู้ที่ไม่ให้ความร่วมมือตอบแบบสอบถาม จะพิจารณาโดยใช้ข้อมูลข้อเท็จจริงเท่าที่มีอยู่ซึ่งเป็นไปตามมาตรา ๒๗แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยช่วงระยะเวลาของข้อมูลที่ใช้ในการไต่สวนการทุ่มตลาด (Investigation Period) คือ ตั้งแต่วันที่ ๑ ตุลาคม พ.ศ. ๒๕๔๙ถึงวันที่ ๓๐ กันยายน พ.ศ. ๒๕๕๐ซึ่งผู้ผลิตหรือผู้ส่งออกสินค้าบล็อกแก้วที่ให้ความร่วมมือตอบแบบสอบถามมี ๑ รายคือ บริษัท Vitrablok K.S.โดยบริษัทดังกล่าวมีปริมาณส่งออกสินค้าที่ถูกพิจารณามายังประเทศไทยเมื่อเทียบกับปริมาณการนำเข้ารวมจากสาธารณรัฐเช็กตามสถิติกรมศุลกากร ภายใต้พิกัดอัตราศุลกากรของสินค้าที่ถูกไต่สวนคิดเป็นร้อยละ ๘๗ ของปริมาณการนำเข้าทั้งหมดจากสาธารณรัฐเช็กซึ่งการคำนวณมูลค่าปกติและราคาส่งออกเพื่อพิจารณาส่วนเหลื่อมการทุ่มตลาดสรุปสาระสำคัญได้ดังนี้๓.๑บริษัท Vitrablok K.S.(๑)มูลค่าปกติคำนวณตามหลักเกณฑ์ตามมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในสาธารณรัฐเช็กตามแบบสอบถามแล้วทอนเป็นราคาขายถัวเฉลี่ยถ่วงน้ำหนัก ณ หน้าโรงงาน(๒)ราคาส่งออกคำนวณตามหลักเกณฑ์ตามมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาส่งออกมายังประเทศไทยตามแบบสอบถามแล้วทอนเป็นราคาส่งออกถัวเฉลี่ยถ่วงน้ำหนัก ณ หน้าโรงงาน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกัน คือ ราคา ณ หน้าโรงงานและในช่วงระยะเวลาเดียวกัน คือ ช่วงระยะเวลาการไต่สวนการทุ่มตลาดซึ่งปรากฏส่วนเหลื่อมการทุ่มตลาดในอัตราร้อยละ ๙๓.๖๗ ของราคา ซี.ไอ.เอฟ.๓.๒ผู้ผลิตหรือผู้ส่งออกรายอื่น ๆจากการไต่สวนปรากฏว่าระดับการให้ความร่วมมือของสาธารณรัฐเช็กมีมาก ดังนั้นจึงพิจารณาอัตราส่วนเหลื่อมการทุ่มตลาดสำหรับผู้ผลิตหรือผู้ส่งออกรายอื่น ๆในอัตราเดียวกันคือ อัตราร้อยละ ๙๓.๖๗ ของราคา ซี.ไอ.เอฟ.ข้อ ๔ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดตามมาตรา๑๙ มาตรา ๒๐ และมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยพิจารณาจากข้อมูลตามแบบสอบถามที่ได้รับจากอุตสาหกรรมภายในจำนวน ๑ ราย คือบริษัท บางกอกคริสตัล จำกัด และผู้นำเข้าจำนวน ๑ ราย คือ บริษัท เวสเทิร์น เดคอร์คอร์เปอเรชั่น จำกัด รวมทั้งผู้ผลิตและผู้ส่งออกในสาธารณรัฐเช็กจำนวน ๑ ราย คือบริษัท Vitrablok K.S. ซึ่งให้ความร่วมมือตอบแบบสอบถามครบถ้วนโดยข้อมูลที่ใช้ในการพิจารณา คือ ข้อมูลในช่วง ๓ ปีย้อนหลัง (ปี ๒๕๔๗ ถึงปี ๒๕๔๙)โดยช่วงระยะเวลาการไต่สวนการทุ่มตลาด คือ ตั้งแต่วันที่ ๑ ตุลาคม พ.ศ. ๒๕๔๙ถึงวันที่ ๓๐ กันยายน พ.ศ. ๒๕๕๐และช่วงเวลาเดียวกันก่อนช่วงระยะเวลาการไต่สวนการทุ่มตลาด คือ ตั้งแต่วันที่ ๑ตุลาคม พ.ศ. ๒๕๔๘ ถึงวันที่ ๓๐ กันยายน พ.ศ. ๒๕๔๙ผลการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) ดังนี้๔.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๔.๑.๑ปริมาณการนำเข้าสินค้าทุ่มตลาดจากสถิติของกรมศุลกากรพบว่าปริมาณการนำเข้าสินค้าบล็อกแก้วจากสาธารณรัฐเช็กเพิ่มสูงขึ้นในช่วงปี๒๕๔๗ ถึงช่วงระยะเวลาการไต่สวนการทุ่มตลาด โดยมีสัดส่วนเพิ่มขึ้นจากร้อยละ ๑๓เป็นร้อยละ ๓๗.๗๖ ในขณะที่ปริมาณนำเข้าจากประเทศอื่นรวมกันมีสัดส่วนลดลงจากร้อยละ๘๗ เป็นร้อยละ ๖๒.๒๔ ในช่วงระยะเวลาเดียวกัน๔.๑.๒ผลกระทบของการทุ่มตลาดที่มีต่อราคาสินค้าชนิดเดียวกันในตลาดภายในประเทศการทุ่มตลาดทำให้เกิดผลกระทบต่อราคาสินค้าดังกล่าวของอุตสาหกรรมภายในในลักษณะการตัดราคา การกดราคา และการยับยั้งการขึ้นราคาโดยสินค้าจากสาธารณรัฐเช็กมีการขายตัดราคาระหว่างร้อยละ ๘ ถึงร้อยละ ๒๕ ระหว่างปี๒๕๔๗ จนถึงช่วงระยะเวลาการไต่สวนการทุ่มตลาด และมีการกดราคาโดยพบว่าราคาขายของอุตสาหกรรมภายในลดต่ำลงเนื่องจากการแข่งขันกับราคาสินค้าทุ่มตลาด ตั้งแต่ปี ๒๕๔๙จนถึงช่วงระยะเวลาการไต่สวนการทุ่มตลาดและจากการเปรียบเทียบราคาขายกับต้นทุนขายของอุตสาหกรรมภายในพบว่ามีการขายต่ำกว่าต้นทุนขายระหว่างปี๒๕๔๘ ถึงช่วงระยะเวลาการไต่สวนการทุ่มตลาดแสดงให้เห็นถึงผลกระทบด้านราคาในลักษณะยับยั้งการขึ้นราคาไม่ให้สูงกว่าต้นทุน๔.๒ผลกระทบของการทุ่มตลาดที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นระหว่างปี๒๕๔๗ ถึงช่วงระยะเวลาการ ไต่สวนการทุ่มตลาดกำไรอุตสาหกรรมภายในอยู่ในภาวะขาดทุนอย่างต่อเนื่องเนื่องจากไม่สามารถเพิ่มราคาขายเพื่อทำกำไรได้ผลผลิตอุตสาหกรรมภายในมีผลผลิตเพิ่มขึ้นระหว่างปี๒๕๔๗ ถึงช่วงระยะเวลาการไต่สวนการทุ่มตลาดส่วนแบ่งตลาดอุตสาหกรรมภายในมีส่วนแบ่งการตลาดเพิ่มขึ้นระหว่างปี๒๕๔๗ ถึงช่วงระยะเวลาการไต่สวนการทุ่มตลาดความสามารถในการผลิตเมื่อพิจารณาจากอัตราของผลผลิตที่ได้เทียบกับวัตถุดิบที่ใช้พบว่าความสามารถในการผลิตของอุตสาหกรรมภายในลดลงในปี ๒๕๔๙และเพิ่มขึ้นเล็กน้อยในช่วงระยะเวลาการไต่สวนการทุ่มตลาดผลตอบแทนการลงทุนอุตสาหกรรมภายในมีผลตอบแทนการลงทุนติดลบตลอดช่วงปี๒๕๔๗ จนถึงช่วงระยะเวลาการไต่สวนการทุ่มตลาดการใช้กำลังการผลิตการใช้กำลังการผลิตของอุตสาหกรรมภายในในช่วงปี๒๕๔๗ ถึงระยะเวลาการไต่สวนการทุ่มตลาดมีแนวโน้มลดลงราคาสินค้าภายในประเทศระหว่างปี๒๕๔๗ ถึงปี ๒๕๔๘อุตสาหกรรมภายในไม่สามารถเพิ่มราคาขายให้สอดคล้องกับต้นทุนขายที่เพิ่มขึ้นและแม้ว่าในปี ๒๕๔๙ จนถึงช่วงระยะเวลาการไต่สวนการทุ่มตลาดต้นทุนขายจะลดลงก็ตามแต่ราคาขายของอุตสาหกรรมภายในกลับลดลงในสัดส่วนที่สูงกว่าการลดลงของต้นทุนขายและมีการขายต่ำกว่าต้นทุนขาย ตั้งแต่ปี ๒๕๔๘จนถึงช่วงระยะเวลาการไต่สวนการทุ่มตลาดกระแสเงินสดอุตสาหกรรมภายในมีกระแสเงินสดติดลบในปี๒๕๔๘ และติดลบเพิ่มขึ้นอย่างมากตั้งแต่ปี ๒๕๔๙จนถึงในช่วงระยะเวลาการไต่สวนการทุ่มตลาดสินค้าคงคลังสินค้าคงคลังลดลงเล็กน้อยในปี๒๕๔๘ แต่กลับเพิ่มขึ้นอย่างมากตั้งแต่ปี ๒๕๔๙จนถึงช่วงระยะเวลาการไต่สวนการทุ่มตลาดการจ้างงานพิจารณาจากจำนวนแรงงานอุตสาหกรรมภายในมีการจ้างแรงงานเพิ่มขึ้นตั้งแต่ปี ๒๕๔๙ถึงช่วงระยะเวลาการไต่สวนการทุ่มตลาดค่าจ้างแรงงานอัตราค่าจ้างแรงงานเฉลี่ยต่อเดือนในปี๒๕๔๙ ลดลงเล็กน้อย แต่กลับเพิ่มขึ้นในช่วงระยะเวลาการไต่สวนการทุ่มตลาดอัตราการเจริญเติบโตพิจารณาจากปริมาณการขายภายในประเทศอุตสาหกรรมภายในมีอัตราการเจริญเติบโตเพิ่มขึ้นในช่วงปี ๒๕๔๗จนถึงช่วงระยะเวลาการไต่สวนการทุ่มตลาดซึ่งเป็นผลจากการที่อุตสาหกรรมภายในลดราคาลงเพื่อให้สามารถแข่งขันกับสินค้าทุ่มตลาดได้ความสามารถในการเพิ่มทุนหรือการลงทุนตัวเลขการขาดทุนที่สะสมและผลตอบแทนการลงทุนที่ติดลบแสดงให้เห็นว่าอุตสาหกรรมภายในไม่มีความสามารถในการเพิ่มทุนความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดมีความสัมพันธ์ระหว่างปริมาณการนำเข้าสินค้าทุ่มตลาดกับส่วนเหลื่อมการทุ่มตลาดโดยมีอัตราการทุ่มตลาดจากสาธารณรัฐเช็กร้อยละ ๙๓.๖๗ ของราคา ซี.ไอ.เอฟ. ซึ่งการทุ่มตลาดจากประเทศดังกล่าวส่งผลให้การนำเข้าสินค้าบล็อกแก้วจากสาธารณรัฐเช็กมีสัดส่วนเพิ่มขึ้นจากร้อยละ ๑๓ ในปี ๒๕๔๗ เป็นร้อยละ ๓๗.๗๖ในช่วงระยะเวลาการไต่สวนการทุ่มตลาด๔.๓การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายใน๔.๓.๑ปริมาณการนำเข้าสินค้าชนิดเดียวกันจากประเทศอื่นจากสถิติกรมศุลกากรพบว่าปริมาณการนำเข้าสินค้าบล็อกแก้วจากประเทศอื่นรวมกันเมื่อเทียบกับปริมาณการนำเข้าจากสาธารณรัฐเช็กมีสัดส่วนลดลงจากร้อยละ ๘๗ ในปี ๒๕๔๗ เป็นร้อยละ ๖๒.๒๔ในช่วงระยะเวลาการไต่สวนการทุ่มตลาด๔.๓.๒ความต้องการใช้ภายในประเทศความต้องการใช้สินค้าบล็อกแก้วภายในประเทศเพิ่มขึ้นในช่วงปี๒๕๔๗ ถึงปี ๒๕๔๙ และแม้ว่าในช่วงระยะเวลาการไต่สวนการทุ่มตลาดความต้องการใช้ภายในประเทศจะลดลง แต่ปริมาณการขายของอุตสาหกรรมภายในกลับเพิ่มขึ้นดังนั้น ความเสียหายที่เกิดขึ้นจึงมิได้มีสาเหตุมาจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ เนื่องจาก(๑)ปริมาณการนำเข้าสินค้าทุ่มตลาดจากสาธารณรัฐเช็กเพิ่มขึ้นอย่างมีนัยสำคัญ(๒)มีผลกระทบต่อราคาของอุตสาหกรรมภายใน โดยมีการขายตัดราคา กดราคาและยับยั้งการขึ้นราคา(๓)มีผลกระทบต่อสถานะของอุตสาหกรรมภายในซึ่งจากการพิจารณาปัจจัยที่บ่งบอกเกี่ยวกับสภาพทางเศรษฐกิจของอุตสาหกรรมภายใน ปรากฏว่าอุตสาหกรรมภายในได้รับผลกระทบจากการที่ไม่สามารถขึ้นราคาได้แต่กลับต้องจำหน่ายสินค้าในราคาต่ำกว่าทุนส่งผลต่อความสามารถในการทำกำไรทำให้อุตสาหกรรมภายในอยู่ในภาวะขาดทุนอย่างต่อเนื่องโดยมีผลตอบแทนจากการลงทุนและกระแสเงินสดเป็นลบ(๔)มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ โดยในช่วงปี ๒๕๔๗ถึงช่วงระยะเวลาการไต่สวนการทุ่มตลาดสัดส่วนการนำเข้าสินค้าทุ่มตลาดจากสาธารณรัฐเช็กเพิ่มขึ้นคือ จากร้อยละ ๑๓ ในปี ๒๕๔๗ เพิ่มขึ้นเป็นร้อยละ ๓๗.๗๖ในช่วงระยะเวลาการไต่สวนการทุ่มตลาด โดยมีการทุ่มตลาดในอัตราร้อยละ ๙๓.๖๗ ของราคาซี.ไอ.เอฟ. และเมื่อพิจารณาปัจจัยอื่น ๆที่อาจก่อให้เกิดความเสียหายต่ออุตสาหกรรมภายใน อันได้แก่ปริมาณและราคาสินค้านำเข้าจากประเทศอื่น ๆ พบว่าปริมาณการนำเข้าจากประเทศอื่น ๆมีสัดส่วนที่ลดลงและมีราคาที่นำเข้าจากประเทศอื่นสูงกว่าราคาที่นำเข้าจากสาธารณรัฐเช็ก ดังนั้นปัจจัยอื่น ๆ เหล่านี้จึงมิใช่ปัจจัยที่ก่อให้เกิดความเสียหายต่ออุตสาหกรรมภายในสรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐเช็กข้อ ๕ผลวินิจฉัยของคณะกรรมการคณะกรรมการพิจารณาการทุ่มตลาดและการอุดหนุนได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีคำวินิจฉัยเบื้องต้นว่า การนำเข้าสินค้าบล็อกแก้วชนิดใสที่มีแหล่งกำเนิดจากสาธารณรัฐเช็กมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวตอบโต้การทุ่มตลาดการนำเข้าสินค้าดังกล่าวโดยให้เรียกเก็บอากรชั่วคราวหรือให้วางหลักประกันการชำระอากรชั่วคราวเป็นระยะเวลา๔ เดือนนับแต่วันประกาศคณะกรรมการพิจารณาตอบโต้การทุ่มตลาดและการอุดหนุน เรื่องการตอบโต้การทุ่มตลาดสินค้าบล็อกแก้วชนิดใสที่มีแหล่งกำเนิดจากสาธารณรัฐเช็ก พ.ศ.๒๕๕๑มีผลใช้บังคับสำหรับการนำเข้าสินค้าบล็อกแก้วชนิดใสตามพิกัดอัตราศุลกากรประเภทย่อยที่๗๐๑๖.๙๐.๐๐ ที่มีแหล่งกำเนิดจากสาธารณรัฐเช็ก ซึ่งผลิตจาก๕.๑บริษัท Vitrablok K.S. เรียกเก็บในอัตราร้อยละ ๙๓.๖๗ ของราคาซี.ไอ.เอฟ.๕.๒ผู้ผลิตหรือผู้ส่งออกรายอื่น เรียกเก็บในอัตราร้อยละ ๙๓.๖๗ ของราคา ซี.ไอ.เอฟ.ทั้งนี้หลักเกณฑ์และวิธีการยื่นคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ประกาศ ณ วันที่ ๑๔สิงหาคม พ.ศ. ๒๕๕๑อภิรดี ตันตราภรณ์อธิบดีกรมการค้าต่างประเทศวิภา/ผู้จัดทำ๘ กันยาน ๒๕๕๔[๑] ราชกิจจานุเบกษาเล่ม ๑๒๕/ตอนพิเศษ ๑๔๑ ง/หน้า ๒๔/๒๒ สิงหาคม ๒๕๕๑